**ZAVOD ZA HITNU MEDICINU**

**KRAPINSKO-ZAGORSKE ŽUPANIJE**

**49 000 KRAPINA, Dr. Mirka Crkvenca 1**

KLASA: 333-01/19-01/01

URBROJ: 2140-43-01-19-7

Krapina, 24.1.2019.

**POJAŠENJE I ISPRAVAK TROŠKOVNIKA**

**/br.2/**

Na zahtjev gospodarskog subjekta Naručitelj daje sljedeće pojašnjenje u postupku jednostavne nabave lijekova evidencijski broj nabave 4/2019.:

**Grupa 1.**

**Pitanje br1.** „Stavka 25. Magnesium sulfate amp 10x2g/10 ml – moli se naručitelj da izmjeni u troškovniku u amp 10 ml (50%) ili amp 10 ml (10%)“

**Odgovor br. 1.:** ne prihvaća se zahtjev za izmjenom iz razloga jer je Smjernicama za rad izvanbolničke hitne medicinske službe propisana izdanoj od Hrvatskog zavoda za hitnu medicinu (str. 359) propisana doza za liječenje teške astme, eklamsije i poremećaja ritma srca u gramima i miligramima /kg i ista iznosi 2g ili 25-50 mg/kg.

**Pitanje br 2.:** „Stavka 43. Rokuronij bromid 5ml 10 mg/ml – tražena stavka dostupna je samo jednoj veledrogeriji , molimo da naručitelj izdvoji stavku iz Troškovnika kako bi svi potencijalni ponuditelji mogli ravnopravno sudjelovati u postupku.“

**Odgovor br. 2.:** Ne prihvaća se. Ponuditelji mogu koristiti instrument zajednice ponuditelja ili podisporučitelja i na taj način sudjelovati u postupku nabave.

**Grupa 2.**

**Pitanje br 3**. Stavka 18. Dikolofenak supp. 10x12,5 mg – tražena stavka dostupna je samo jednoj veledrogeriji, molimo da naručitelj izdvoji stavku iz Troškovnika kako bi svi potencijalni ponuditelji mogli ravnopravno sudjelovati u postupku.“

**Odgovor br. 3.:** Ne prihvaća se. Ponuditelji mogu koristiti instrument zajednice ponuditelja ili podisporučitelja i na taj način sudjelovati u postupku nabave.

**Pitanje br. 4**. Stavka 26. Ipratropijev bromid/salbutamol 5 mg/2,5 mg u 2,5 ml, otopina za atomizator - molimo da jačinu lijeka Naručitelj promijeni u „Ipratropijev bromid/salbutamol 0,5 mg/2,5 mg u 2,5 ml, otopina za atomizator“ jer tu jačinu nalazimo na listi lijekova.

**Odgovor br. 4.:** Prihvaća se i ispravlja se tako da stavka nosi naziv „Ipratropijev bromid/salbutamol 0,5 mg/2,5 mg u 2,5 ml, otopina za atomizator“. Naručitelj će izmijeniti Troškovnik u tom pogledu.

**Pitanje br. 5.** Stavka 30. Lidokain klorid gel 25 – molimo naručitelja da stavku izdvoji iz troškovnika jer duže vremena nije dostupna na tržištu i za isti je na stranicama agencije za lijekove Halmed objavljena nestašica.

**Odgovor br. 5.** Prihvaća se. Naručitelj će izmijeniti Troškovnik u tom pogledu.

**Pitanje br. 6.** Stavka 44. Serum antiviperinum imuno. 1/10 konjski – za traženi lijek je prekinuta proizvodnja, molimo Naručitelja da stavku izdvoji iz troškovnika.

**Odgovor br. 6.** Prihvaća se. Naručitelj će izmijeniti Troškovnik u tom pogledu.